rlitschk/wikidir huggingface dataset:
Günter Klaus-Joachim Blobel (* 21. Mai 1936 in Waltersdorf, Landkreis Sprottau, Slesien; † 18. Februar 2018 in New York City) weer en US-amerikaansch Biochemiker van düütsch Afstammen. 1999 kreeg he den Nobelpries för Physiologie oder Medizin „für die Entdeckung der in Proteinen eingebauten Signale, die ihren Transport und die Lokalisierung in der Zelle steuern“. Hööftforschungsrebeet van Blobel weern besünners des Mechanismen vun de binnerzellulären Sorteeren van Proteinen un de Söök nah Mögelkeiten, hör Funktschoon optimal bitobehollen. Besünner verdeent maakt hett he sück ok um den Wedderupbo van de Dresdner Fruenkark un van den dor ok liggen Neemarkt. He hett meest sien ganz Nobelpriesgeld för de Karkenrekonstruktschoon spennd. Levensloop Nahroop Siet van den Nobelpries
Alken betekent Alken, en Bröderpoor ut de germaansche Mythologie, Alken (ok Alkyoniden), de Döchter vun Alkyoneus, Alkenen, en cheemsche Stoffgrupp, Alken, Geslecht vun de Alkenvagels, Alken, Gemeen in de Provinz Limborg, Belgien, Alken, Gemeen in de Kommun Skanderborg, Däänmark, Alken, Gemeen in’n Landkreis Mayen-Koblenz, Rhienland-Palz. Alken is de Familiennaam von Carl Erich Alken (1909–1986), düütsch Uroloog, Else Alken (1877–1943), Stadtraatsche ut Frankfort un Opper vun’n Natschonalsozialismus, Heinrich Alken (1753–1827), düütsch Bildhauer un Maler, Josef Alken (1860–1932), düütsch Opernsinger un Schauspeler, Minna Alken-Minor (1860–1905), düütsche Opernsingerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Myhl (hoochdüütsch Myhle) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Sandhusen. De Oort liggt op de Oosterholter Geest. Dat Water ut dat Rebeed flütt över’n Möhlenbeek un Speckgraven na de Beek hen af. De Naveröörd sünd Olenbüttel in’n Noorden, Ströh un Sandhusen in’n Noordoosten, Olendamm in’n Oosten, Pennigbüttel un Wist in’n Süden, Westerbeek in’n Süüdwesten, Bredbeek un Kattenhoorn in’n Westen un Freißenbüttel in’n Noordwesten. Von 1795 bet in dat 20. Johrhunnert is in Myhl en Windmöhl lopen. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort weer fröher en egenstännige Gemeen, is in dat fröhe 20. Johrhunnert denn aver Deel von de Gemeen Sandhusen worrn. De Gemeen Sandhusen is an’n 1. März 1974 mit de Gemeenreform in
Ajaccio (franzöösch: [aʒakˈsjo], italieensch: [aˈjattʃo], korsisch: Aiacciu [aˈjaʧːu]) is en franzöösch Gemeend mit 68.462 Inwahner (Stand: 1. Januar 2015) up en Flach van 82,03 km² un togliek de Hööftstadt van de Middelmeerinsel Korsika. Up franzöösch Siet is se Hööftstadt van de Region Corse (Korsika) as ok Seet van de Präfektur van dat Département Corse-du-Sud (Süüdkorsika). De bekanntst Person van Ajaccio is Napoleon Bonaparte, de dor 1769 boren wurr. Ok de franzöösch Astronom Jérôme Eugène Coggia is in Ajaccio boren. Offizielle Tourismus Website van Ajaccio
De Zikaden (Auchenorrhyncha = Cicadina, vun latiensch cicada) sünd en Unnerornen mank de Insekten. All tohopen suugt se an Planten. Se weert to de Snavelinsekten (Hemiptera) mit torekent un noch mol updeelt in de Twuschenornens (Infraordines) vun de Singzikaden (Cicadomorpha) un de Lantüchtendregers (Fulgoromorpha). Over de ganze Welt hen sünd bitherto mehr as 45.000 Aarden beschreven wurrn. Zikaden hoolt ehre Flunken tohopenfoolt as‘n Dack. Vörn an’n Kopp sitt twee Föhlspriete an un an de Unnersiet vun’n Kopp hangt en Suugrüssel an. De Vörflunken sünd bi de Zikaden nich hart, as bi de Wandlüse. Man se sünd düütlich gröver, as de Achterflunken. Dat Lief is bi de Deerter normolerwiese twuschen 1,8 un 38 Millimeters lang, man de Kaiserzikade (Pomponia imperatoria) kann bit hen to 70 Millimeters lang weern un de Flunken bit to 180 mms wiet ut’neen spannen. De wecken Aarden ut de Unnerfamilie vun de Blattzikaden (Typhlocybinae) un en poor Spoornzikaden (Delphacidae) weert nich mol 2 mms lang. De meisten Zikaden sünd bannig bunt un könnt sik dor liekers good mit tarnen. Dor sünd se sunnerlich good an ehr Umto mit anpasst. Over de wecken Aarden loopt Musters mit bannige Kontraste hen, dor sünd de Lienen vun dat Lief gor
De Honnigfabrik Willemsborg weer en Fabrik för Honnig in Willemsborg in de Industriestraat (fröher Kanaalstraat) an’n Veringkanaal. De Fabrik is 1906 boot worrn. Dor hett toeerst de Firma Mohr & Co. ut Altno Margarien herstellt. De eersten Anlagen 1906 weren dat Haupthuus, de Warksteed na Süden hen un de grote Schosteen. 1912 keem dor en tweten Flögel to un de Warkhallen an’n Kanaal. Boot worrn is in roden Backsteen. Al 1911 hett Mohr & Co. den ne’en Naam Speisefett-Industrie Elbe GmbH kregen. In de Johren 1920 is de Firma Mohr Deel von’n Unilever-Kunzern worrn. Vör’n Tweten Weltkrieg hett de Ünnernehmer Fritz Wetz dat Wark övernahmen un de Produkschoon op Ööl un Fett för de Medizin ümstellt. Na’n Krieg denn hett de Firma Gieseke de Fabrik övernahmen un dor Honnig herstellt. 1977 is de Firma Gieseke na Bremen ümtagen. Nadem dat Ünnernehmen uttagen weer, stünnen de Gebüüd leddig. 1978 hett sik dorüm de Vereen Kommunikatschoonszentrum Willemsborg e.V. HONNIGFABRIK grünnt, de sik dor för insetten wull, in dat Gebüüd en Kulturzentrum intorichten. För junge Lüüd jüstso as för all Generatschonen. 1979 weer dat Zentrum denn trech un hett in’n September apenmaakt. 2008 is dat Kulturzentrum renoveert un ümboot worrn un hett dorbi
Jan-Christoph Oetjen (* 21. Februar 1978 in Rodenborg) is en düütschen Politiker von de FDP. Oetjen is 1978 in Rodenborg boren. He weer Landsvörsitter von de Jungen Liberalen Neddersassen von 1999 bet 2002 un is siet 1998 Maat in’n Landsvörstand von de FDP Neddersassen. Siet 2002 is he Bezirksvörsitter von de FDP Elv-Werser. Oetjen weer bi de Landdagswahlen 2003, 2008, 2013 un 2017 Direktkannedaat för de FDP in’n Wahlkreis Rodenborg, kunn sik mit 5,2 %, 7,9 %, 4,4 % un 8,0 % von de Eerststimmen över keen Maal dörsetten. Dat Mandaat is jümmer an de CDU gahn. Liekers is he bi all veer Wahlen över de Landslist von de FDP in’n Landdag von Neddersassen intagen. Von 2003 bet 2011 weer he agrarpolietschen Spreker von de FDP-Frakschoon. Siet 2009 is he binnenpolietschen Spreker von de Frakschoon. He is Spitzenkannedaat för de FDP in Neddersassen för de Europawahlen 2019. Oetjen is verheiraadt un hett twee Döchter. Jan-Christoph Oetjen. Mehr Biller, Videos oder Audiodateien to’t Thema gifft dat bi Wikimedia Commons. Oetjen sien Weboptridd bi de FDP Neddersassen (hoochdüütsch) Normdaten: GND: 1035107120 (OGND, AKS) | VIAF: 301762005 | Wikipedia-Personensöök
Oetjen is de Familiennaam von Heinrich Oetjen (1874–1927), düütschen Politiker, Jan Oetjen (* 1972), düütschen Manager, Jan-Christoph Oetjen (* 1978), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinrich Oetjen (* 12. Januar 1874 in Ausen; † 25. Oktober 1927) weer en düütschen Politiker von de DVP. Oetjen is 1874 boren un weer later Hoff- un Tegeleebesitter in Ausen in de Gemeen Sudweyh. He weer von 1924 bet to sien Dood 1927 Maat von’n Prüüßschen Landdag (2. Legislaturperiood in’n Freestaat Prüßen). He is in’n Wahlkreis 16 Hannover-Süüd wählt worrn. Na sien Dood is Henry Lüders för em in’n Landdag narückt. Adolf Kempkes: Deutscher Aufbau: nationalliberale Arbeit der Deutschen Volkspartei. Staatspolitischer Verlag, Berlin 1927, Sied 341 Normdaten: GND: 1035110970 (OGND, AKS) | VIAF: 302685428 | Wikipedia-Personensöök
Klaus Wichmann (* 1964) is en düütschen Politiker von de AfD. Wichmann is 1964 boren un hett na dat Abitur Juristeree studeert. Na dat Studium weer he as Avkaat in Neddersassen aktiv. Von de Kommunalwahlen 2016 bet Harvst 2017 weer he Afornten för de AfD in’n Kreisdag von’n Landkreis Veern. Bi de Landdagswahl in Neddersassen 2017 weer he Direktkannedaat von de AfD in’n Wahlkreis Oosterholt. He hett 6,0 % von de Eerststimmen kregen. Dormit is he nich as Direktkannedaat wählt worrn. Över de Landslist von de AfD is he liekers in’n Landdag von Neddersassen intagen un siet 14. November 2017 Afornten. Wichmann leevt in Veern. He is verheiraadt un hett een Kind. AfD-Verden.de: Klaus Wichmann, Unser Kandidat für Niedersachsen
Ingeborg Bingener, borene Busch (* 18. Mai 1922 in Siegen; † 26. Januar 2001) weer en düütsche Perfessersche, Schrieversche un Politikerin. Vun 1993 bit März 1995 weer se bito de Bundsvörsittersche vun De Deerschuulpartei. Bingener hett in Hattingen leevt. Al in de 1980er Johren hett se sik in tallrieke Vördrääg un Publikatschonen gegen de Agrarpolitik vun de Europääschen Gemeenschap stark maakt, vunwegen dat de na ehr Ansicht Schaden för de Nüttdeerten bringt. Tosamen mit Ilse Hahn hett se den Wetenschaplichen Arbeitskrink Deerschuul grünnt. An’n 26. Januar 2001 is se na en swore Krankheit in’t Öller vun 78 Johren doodbleven. In de 1990er Johren weer Bingener tohopen mit acht annere Lüüd an’t Grünnen vun De Deerschuulpartei bedeeligt. Op den Parteidag to’n Grünnen, de an’n 13. Februar 1993 in’t Hotel Continental in Bonn afhollen weer, is se wegen ehr Kumpetenz as Bundsvörsittersche wählt worrn. De Partei harr to de Tiet blots negen Liddmaten. Se hett dat Amt twee Johren utföhrt. Ehr Nafolgersche is op’n drüdden Parteidag an’n 11. März 1995 de Schrieversche Gisela Bulla worrn. Se hett för ehr Partei ünner annern bi de Bundsdagswahl 1998 op de Landslist vun Noordrhien-Westfalen kannedeert. Dat sülve Johr noch hett se de Partei na en
Radcke is de Familiennaam von Antje Radcke (* 1960), düütsche Politikerin, Ingo Radcke (* 1946), düütschen Diplomaat. Kiek ok bi: Radke, Ratke, Radtke. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gootje is een plattdüütschen Vörnaam for Jungs. De Naam is een plattdüütsche Form vun den düütschen Naamen Gottfried. Düsse Naam stammt ut de Germanen ehr Spraak. Dor sett sik de Naam tosomen ut de beiden Delen Gott (Gott) un Fridu (Schutz, Schuul). Dat bedutt denn, datt Gott een Schutz is, besunners in'n Krieg un Striet. Just so, as de hoochdütschen Naams Golo un Götz is Gootje een korte Form vun den Naam Gottfried. Toeerst mal is ut düssen Naam de korte Form Godo vun maakt wurrn. Dat -je an't Enn is woll as een Anbacksel (Suffix) antosehn, wat de Saak lütter maakt (Diminutiv). Ut Godo is denn Goodje oder Gootje wurrn. Gootje heet denn so veel, as Lütt Godo oder Lütt Gottfried. Kiek ok nah bi de List vun plattdüütsche Vörnaams. De Vadder vun den beröhmten Bremer Prediger un Theologen Gottfried Menken heet Gootje Menken. He weer Koopmann in Bremen. Gottfried Menken is 1768 boren. List vun plattdüütsche Vörnaams Wofaken un woneem de Vörnaam in Düütschland vörkummt: Gootje
Henry Lüders (* 18. März 1884 in Hannover; † 31. August 1966 ok dor) weer en düütschen Politiker von de DVP. Lüders is 1884 in Hannover boren. He weer Slossermeester un harr en Slosseree in de Raiffeisenstraat in Hannover. Nadem de Afornte in’n Prüüßschen Landdag, Heinrich Oetjen (wählt in’n Wahlkreis 16 Süüdhannover-Bruunswiek), an’n 25. Oktober 1927 doodbleven is, is Lüders an’n 8. November 1927 för Oetjen narückt. He is bet to de nächste Wahl 1928 Afornten bleven. Na sien Dood is sien Vermögen an en Stiftung gahn. Düsse Lüders-Stiftung hett ünner annern en Reeg Kunstwarken in Hannover opstellen laten. 1982 hett em to Ehren de Driftstraat in Hannover den ne’en Naam Henry-Lüders-Straat kregen. Penetracion von Jorge La Guardia Lüders-Born op de Lister Miel De Grote Hephästos an de Hambörger Allee Hannoversche Geschichtsblätter. 1988, Sied 223
Hugenberg is de Familiennaam von Alfred Hugenberg (1865–1951), düütschen Ünnernehmer un Politiker, Carl Hugenberg (1836–1882), düütschen Verwaltungsjurist un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Freidel is de Familiennaam von Frank Freidel (1916–1993), US-amerikaanschen Historiker, Franz Freidel (1888–1938), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Willikens is de Familiennaam von Ben Willikens (* 1939), düütschen Maler, Dietrich Willikens (1915–2004), düütschen Offzeer, Hans Willikens (1880–?), düütschen Offzeer un Landraad, Werner Willikens (1893–1961), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Offenstein is de Familiennaam von Christophe Offenstein (* 1962), franzööschen Kameramann un Speelbaas, François-Joseph d’Offenstein (1760–1837), franzööschen Generaal, Wilhelm Offenstein (1889–1964), düütschen Theoloog un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Prütz is de Familiennaam von Max Prütz (1876–1945), düütschen Politiker, Siegfried Prütz (1900–1939), düütschen Smidd un Maler. Kiek ok bi: Prutz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gädje (ok Gätje) is een plattdüütschen Vörnaam for Jungs Gädje kümmt vun den plattdüütschen Vörnaam Gerd. Gerd kümmt vun den olen germaanschen Naam Gerhard vun her. Dor steekt de Wöör Ger (dat heet Speet oder Speer) un hart (dat heet stark) in. Gerhard bedutt so wat as: De stark is mit den Speer. De Plattsnackers in fröher Tieden weeren mundfuul un hefft de langen germaanschen un christlichen Naams afkört. Up düsse Aart is ut Gerhard denn Gerd vun wurrn. To'n Lüttjer maken för een Kinnernaam is dor denn dat Suffix -je anbackt wurrn. Up düsse Aart is ut den Naam Gerd de nee Naam Geerdje vun wurrn. Vunwegen slurige Utspraak sünd dor denn de Naams Geedje, Gädje un Gätje vun wurrn. De bedüüt so veel, as Lüttje Gerd. Mit dat anner Suffix -ike is ut Gerd de plattdüütsche Vörnaam Gehrke wurrn, de just datsülbige bedüden deit, as Gädje. Ut düssen plattdüütschen Vörnaam Gädje etc. sünd mit de Tiet de plattdüütschen Tonaams Gätje un Gätjen wurrn. De bedüüt so veel, as : Ut Gädje siene Familie oder ok Vun Gätje sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Gätje, Gädje
De Wahlkreis Süüdhannover-Bruunswiek weer en Wahlkreis to de Parlamentswahlen in de Weimarer Republik un in de Tied von’n Natschonalsozialismus. He hett sik ut de Regerungsbezirke Hannover un Hilmssen von’n Freestaat Prüßen un den Freestaat Bruunswiek tohoopsett. Rieksdagswahl an’n 6. Juni 1920 Karl Aderhold (USPD; doodbleven an’n 20. Juni 1921, för em is Wilhelm Voß narückt) Helmuth Albrecht (DV) August Brey (SPD) Hermann Colshorn (DH) Wilhelm Dusche (DVP) Carl Eckardt (USPD; 1920 na de KPD wesselt) Gustav Fischer (SPD) Joseph Hartleib (SPD) Heinrich Havemann (DVP) Wilhelm Heile (DD) August Karsten (USPD; 1922 na de SPD wesselt) Heinrich Langwost (DH) Wilhelm Maxen (Z; utscheden an’n 1. Dezember 1921, för em is Christel Machens narückt) Heinrich Rieke (SPD; doodbleven an’n 21. Juli 1922, för em is Elise Bartels narückt) Erich Wienbeck (DNV) Rieksdagswahl an’n 4. Mai 1924 Wahlberechtigt: 1.208.638 Güllige Stimmen: 1.014.087 DNV: 152.822 SPD: 304.481 Z: 48.341 KP: 83.218 DV: 136.246 NF: 77.168 DD: 44.603 WV: 139.538 DS: 6594 USPD: 10.036 Annere: 11.040 Helmuth Albrecht (DV) Elise Bartels (SPD) August Brey (SPD) Friedrich Cramm (DV) Hartmann Freiherr von Richthofen (DD) August Hampe (WV) Joseph Hartleib (SPD) Paul Junke (SPD) August Karsten (SPD) Iwan Katz (KP) Diederich Logemann (DNV) Heinrich Meyer (WV) Heinrich
9/11 betekent Terroranslääg vun’n 11. September, as afkörte Form vun’t Datum, 9/11, franzöösch-US-amerikaanschen Dokumentarfilm ut dat Johr 2002 üm de Anslääg op dat World Trade Center, 9/11, US-amerikaanschen Speelfilm ut dat Johr 2017. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Yale University in New Haven (Connecticut) is en vun de renommeertesten Universitäten vun de Welt un de dartöldste Hoochschool in den USA. Se is in privat Drägerschap. Un hett över 11.000 Studenten. De Universität verfügt 2011 mit rund 19,4 Milliarden US-Dollar nah de Harvard University över dat tweetgröttste Stiftungskapital vun en Billensinrichtung weltwiet. Se is Liddmaat vun de so nömmt Ivy League, en Grupp vun acht US-Eliteuniversitäten in‘ Nordosten vun de USA, un Grünnensliddmaat vun de Association of American Universities, en siet 1900 bestahn Verbund vun führen forschungsintensiv nordamerikaansch Universitäten. Doröver herut hörrt Yale den Hoochschoolverbund International Alliance of Research Universities an. Mit Harvard un Princeton wurrd Yale in Medien un Sellschopp weltwiet as en vun de dree inflootrieksten, renommeertesten un leistungsstarksten Ivy-League-Universitäten vun de USA worhnommen. De Yale University verfügt over mehr as twee Dutzend Bibliotheken mit över 12,5 Millionen Bökern. Insgesamt 49 Nobelpriesträger hemm in Yale studeert, lehrt oder arbeitet. To de Afsolventen tellen fiev US-Präsidenten, 19 Richter vun den böversten Gerichtshoff vun de Vereenigten Staaten un verscheeden utländsch Staatsböverhoopten. De Yale Law School is de selektivste Law School vun de USA. De Yale-Universität is nah de Harvard University in Cambridge (Massachusetts) un dat College of William
Karol Divín (* 16. Februar 1936 in Budapest, Ungarn; † 6. April 2022 in Brünn, Tschechien) weer en slowaaksch Ieskunstlöper, de as Eenzellöper för de Tschechoslowakei antreeden is. 1958 un 1959 weer he Europameester jewiels vör den Franzosen Alain Giletti. Todem weer he 11mal tschechoslowaaksch Meester un bi Europameesterschapen keem he dorto veermal up den darten Platz un wurr tweemal Viezmeester. Bi Weltmeesterschapen hett he 7 Mal deelnommen. 1962 wurr he Viezweltmeester achter Donald Jackson aber vör Alain Calmat un twee Johr later reck he noch den darten Platz. Ok bi Olympisch Spelen is Divín antreeden. 1956 keem he dorbi up den fievten Platz, veer Johr later wunn he de Sülvermedaille achter David Jenkins un 1964 reck he nochmal den veerten Platz. Karol Divín in de Datenbank van Sports-Reference.com (engelsch) – dor aber mit Gebortsdatum 22. Februar
Wöltje is een plattdüütschen Vörnaam for Jungs. Wöltje is een plattdüütsche Form vun den olen düütschen Naam Walter. In düssen Naam steekt de beiden germaanschen Wöör waltan (regeeren, Baas ween) un Heri (Heer, Suldaten) in. De Naam heet denn soveel, as De öber de Suldaten regeeren deit oder De Baas is vun dat Heer. In anner Spraken gifft dat anner Formen vun düssen Naamen. Plattdüütsch: Wolter, Wöltje Swiezerdüütsch: Walti Engelsch: Walt, Walter Nedderlannsch: Wout, Wouter Franzöösch: Gauthier, Gautier Italieensch: Gualtieri, Gualtiero Ut den Naam Walter is toeerst de korte Form Walt oder Wolt vun maakt wurrn. To'n lüttjer maken as een Smusenaam for de Gören keem dor denn dat Anbacksel (Suffix) -je achteran. Up düsse Aart is dor denn de Naam Woltje oder Wöltje vun wurrn. De heet denn so veel, as Lüttje Walter. Vun düssen plattdüütschen Vörnaam Wöltje kaamt nu ok de plattdüütschen Tonaams Wöltje un Wöltjen vun her. De bedüüt so veel, as : Ut Wöltje siene Familie oder ok Vun Wöltje sienen Hoff. List vun plattdüütsche Vörnaams. Wofaken un woneem de Vörnaam in Düütschland vörkummt: Woeltje
Bi Lantüchtendregers (Fulgoromorpha) hannelt sik dat um en Twuschenornen (Infraordo) mank de Insekten. Se höört to de Ornen vun de Snavelinsekten (Hemiptera) un dor to de Unnerornen vun de Zikaden (Auchenorrhyncha) mit to. To de Unnerornen vun de Lantüchtnedregers höört düsse Familien mit to: Acanaloniidae Amyot & Serville, 1843 Achilidae Stål, 1866 Achilixiidae Muir, 1923 Caliscelidae Amyot & Serville, 1843 Cixiidae Spinola, 1839 Coleoscytidae† Martynov, 1935 Delphacidae Leach, 1815 (Spoorcicaden) Derbidae Spinola, 1839 Dictyopharidae Spinola, 1839 Eurybrachidae Stål, 1862 Flatidae Spinola, 1839 Fulgoridae Latreille, 1820 Fulgoridiidae† Handlirsch, 1939 Gengidae Fennah, 1949 Hypochthonellidae China & Fennah, 1952 Issidae Spinola, 1839 Kinnaridae Muir, 1925 Lalacidae† Hamilton, 1990 Lophopidae Stål, 1866 Meenoplidae Fieber, 1872 Mimarachnidae† Shcherbakov, 2007 Neazoniidae† Szwedo, 2007 Nogodinidae Melichar, 1898 Perforissidae† Shcherbakov, 2007 Qiyangiricaniidae† Szwedo, Wang & Zhang, 2011 Ricaniidae Amyot & Serville, 1843 Surijokocixiidae† Shcherbakov, 2000 Tettigometridae Germar, 1821 Tropiduchidae Stål, 1866 Weiwoboidae† Lin, Szwedo, Huang & Stroinski, 2010 Lantüchtendregers. Mehr Biller, Videos oder Audiodateien to’t Thema gifft dat bi Wikimedia Commons.
De Dictyopharidae sünd en Familie mank de Insekten. Dor höört se to de Twuschenornen (Infraordo) vun de Lantüchtendregers (Fulgoromorpha) ut de Unnerornen vun de Zikaden (Auchenorrhyncha) un de Ornen vun de Snavelinsekten (Hemiptera) mit to. Düsse Insekten hefft en afsunnerlich formten Vörkopp. De Ogen sitt dor an de Sieten, knapp over de Föhlspriete. De Bost (Thorax) is man groot, just so, as de Flunken, wo allerhand Dwarsadern dörlopen doot. Up de Achterflunken sitt Oogplacken up oder se sünd dannig farvt, to'n Verjagen vun Angriepers. Dat Lief is twuschen 0,8 un 100 Millimeters lang. Echte Lantüchtendregers freet in'e Hauptsaak Plantenssapp. Overdag vermünnert se sik oder freet. Flegen doot se s'avends. De Eier weert afsett up en Foderplant un denn todeckt mit en Schuum, de gau hart warrt. Düsse Familie kummt in de Tropen un Subtropen vor, wo dat veel Planten gifft. Se sitt meist up Bööm un Strüker. Fulgora Linnaeus, 1767 Phrictus
Johannes Lau is de Naam von Johannes Lau (1877–1960), düütschen Politiker (Zentrum, BVP, CSU), Maat von’n Landdag in Bayern, Johannes Lau (1879–1955), düütschen Politiker (SPD), Maat von’n Landdag in Preußen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Antananarivo (kört ok: Tana, fröher ok: Tananarive) is de Hööftstadt un mit etwa 1.816.000 Inwahnern ok de gröttste Stadt van dat Land Madagaskar. Antananarivo is sowohl in geographisch Hensicht as ok Verwaltens-, Kommunikatschoons- un Wertschapszentrum van Madagaskar. Antananarivo wurr etwa 1625 grünnd. De Naam bedüüd De Stadt van de Duusend. 1797 wurr se Hööftstadt van de Merina-Könige. Dee Eroberungen van König Radama I. hemm Antananarivo to de Hööftstadt van meest ganz Madagaskar maakt. 1895 wurr de Stadt van Frankriek besett un in hör Protektorat Madagaskar ingledert. Wiels de Kolonialteit un ok noch kört nah de Unafhängigkeit van de Insel führ de Stadt den Naam Tananarive. Antananarivo is in söss Arrondissements indeelt. Reisebericht [1]